ສ​ປ​ປ ລາວ ສະ​ເໜີ ຂຶ້ນ​ທະ​ບຽນ​ເອົາ​ທົ່ງ​ໄຫຫີນ ໃຫ້​ເປັນ​ມໍ​ລະ​ດົກ​ໂລກ
ປັດ​ຈຸ​ບັນ​ນີ້ ລາວ ມີ​ມໍລະ​ດົກ​ໂລກ 2 ແຫ່ງ ​ຄື ເມືອງ​ຫຼວງ​ພະ​ບາງ ແລະ​​ຜາ​ສາດ​ວັດ​ພູແຂວງ​ຈຳ​ປາ​ສັກ ສ່ວນ​ສຽງແຄນລາວ​ນັ້ນ UNESCO ​ກໍ​ໄດ້ຮັບ​ຮອງ​ເປັນ​ມໍ​ລະ​ດົກ​ໂລກ ດ້ານ​ສຽງ​ເພງ​ຂອງ​ມະ​ນຸດ​ຊາດແລ້ວ.
ລັດຖະມົນຕີລາວຄາດວ່າ ອົງການ UNESCOຈະຮັບຮອງທົ່ງໄຫຫີນເປັນມໍລະດົກ ໂລກ ພາຍໃນປີ 2019 ພ້ອມກັນນີ້ ລັດຖະບານລາວ ຍັງໄດ້ ສະເໜີໃຫ້ລຳວົງລາວ ແລະສິ້ນລາຍນາກເປັນມໍລະດົກນາມມະທຳຂອງໂລກອີກດ້ວຍ ຊົງຣິດ ໂພນເງິນ ມີລາຍ ງານຈາກບາງກອກ ລັດຖະມົນຕີລາວຄາດວ່າ ອົງການ UNESCOຈະຮັບຮອງທົ່ງໄຫຫີນເປັນມໍລະດົກ ໂລກ ພາຍໃນປີ 2019 ພ້ອມກັນນີ້ ລັດຖະບານລາວ ຍັງໄດ້ ສະເໜີໃຫ້ລຳວົງລາວ ແລະສິ້ນລາຍນາກເປັນມໍລະດົກນາມມະທຳຂອງໂລກອີກ ຊົງຣິດ ໂພນເງິນ ມີລາຍ ງານຈາກບາງກອກ ທ່ານບໍ່ແສງຄຳ ວົງດາລາ ລັດຖະມົນຕີວ່າການກະຊວງກະແຖຼງຂ່າວ ວັດທະນະທຳ ແລະທ່ອງທ່ຽວໄດ້ໃຫ້ການຢືນຢັນວ່າ ຄະນະຊ່ຽວຊານ ຂອງ UNESCO ໄດ້ເດີນ ທາງມາເກັບກຳຂໍ້ມູນ ແລະກວດກາຄວາມພ້ອມ ໃນດ້ານຕ່າງໆຂອງທົ່ງໄຫຫີນ ເມື່ອເດືອນຕຸລາ ທີ່ຜ່ານມາ ຊຶ່ງຖ້າຫາກບໍ່ມີບັນຫາ ກໍເຊື່ອໝັ້ນວ່າ UNESCO ຈະຮັບຮອງເອົາທົ່ງໄຫຫີນໃຫ້ເປັນມໍລະດົກໂລກທາງປະຫວັດສາດພາຍໃນກາງປີ 2019 ການສະເໜີໃຫ້ UNESCO ພິຈາລະນາເພື່ອຮັບຮອງເອົາທົ່ງໄຫຫີນໃຫ້ເປັນມໍລະດົກ ໂລກໄດ້ເລື່ອນມາຫຼາຍຄັ້ງແລ້ວ ເພາະວ່າທາງການລາວ ຍັງຂາດການສຶກສາໃນລາຍ ລະອຽດແລະກຳນົດແຜນການຄຸ້ມຄອງແລະອະນຸລັກເຂດທົ່ງໄຫຫີນທີ່ຜ່ານມາ ກໍຍັງຈັດ ຕັ້ງປະຕິບັດບໍ່ໄດ້ຕາມເງື່ອນໄຂ ທີ່ UNESCO ກຳນົດ ໄວ້ໃນຫຼາຍດ້ານ ເຊັ່ນການທີ່ ໄຫຫີນຈຳນວນຫຼາຍກວ່າ 2,000 ໜ່ວຍ ທີ່ບໍ່ໄດ້ຕັ້ງຢູ່ໃນບໍລິເວນດຽວກັນ ເຮັດໃຫ້ຕ້ອງ ໃຊ້ເວລາໃນການເກັບກຳຂໍ້ມູນ ແລະຂຶ້ນທະບຽນໄຫຫີນທຸກໜ່ວຍຢ່າງຍາວນານ ທັງກໍຍັງຍາກຕໍ່ການອະນຸລັກ ແລະປົກປັກຮັກສາ ໄດ້ຢ່າງທົ່ວເຖິງອີກດ້ວຍ ແຕ່ຢ່າງໃດ ກໍຕາມ ເພື່ອເຮັດໃຫ້ສະດວກຕໍ່ການຄຸ້ມຄອງເຂດທົ່ງໄຫຫີນດັ່ງກ່າວ ທາງການລາວ ກໍໄດ້ເລືອກເອົາສະເພາະ 11 ຈຸດ ເທົ່ານັ້ນ ທີ່ໄດ້ສະເໜີ ຕໍ່ UNESCO ເພື່ອຮັບຮອງໃຫ້ເປັນມໍລະດົກໂລກໃນໂອກາດທີ່ຄະນະຊ່ຽວຊານຂອງ UNESCO ເດີນທາງມາກວດກາທົ່ງໄຫຫີນ ໃນເດືອນຕຸລາ 2018 ທີ່ຜ່ານມາໂດຍໄຫຫີນ ທັງ 11 ຈຸດ ດັ່ງກ່າວ ຕັ້ງຢູ່ເຂດເມືອງຄຳ ເມືອງແປກ ເມືອງຜາໄຊແລະເມືອງພູກູດ ຊຶ່ງມີໄຫຫີນ ຫີນທີ່ໄດ້ຂຶ້ນທະບຽນໄວ້ແລ້ວ ມີຈຳນວນທັງໝົດ 999 ໜ່ວຍ ພ້ອມກັນນີ້ ທາງການລາວ ຍັງໄດ້ສະເໜີໃຫ້ UNESCO ຮັບຮອງເຂດປ່າສະຫງວນ ແຫ່ງຊາດ ພູຫີນໜາມໜໍ່ໃນແຂວງຄຳມ່ວນ ເປັນມໍລະດົກໂລກທາງທຳມະຊາດອີກ ດ້ວຍໂດຍລັດຖະບານຫວຽດນາມ ໄດ້ຈັດສົ່ງຄະນະຊ່ຽວຊານທີ່ປະສົບຄວາມສຳເລັດ ໃນການສະເໜີ ໃຫ້ UNESCO ຮັບຮອງເອົາອຸດມະຍານແຫ່ງຊາດ Phong Nha – Ke Bang ໃນແຂວງກວາງບິນ ເປັນມໍລະດົກໂລກທາງທຳມະຊາດຢ່າງເປັນທາງການ ມາແລ້ວ ໃນປີ 2003 ຈຶ່ງເປັນໂອກາດດີ ສຳລັບຄະນະຮັບຜິດຊອບຂອງລັດຖະບານ ລາວ ທີ່ໄດ້ຮັບຖ່າຍທອດປະສົບການຈາກຄະນະຊ່ຽວຊານຂອງຫວຽດນາມ ໂດຍຕົງ ແລະຄາດວ່າ ຈະສາມາດນຳສະເໜີເອກກະສານສຳຄັນຕ່າງໆ ເຖິງ UNESCO ໄດ້ຢ່າງຄົບຖ້ວນ ໃນຕົ້ນປີ 2019 ທາງດ້ານ ທ່ານ Bastian Purer ທີ່ປຶກສາຂອງອົງການປົກປັກຮັກສາລະບົບນິເວດ ປ່າໄມ້ ແລະຊີວະນາໆພັນ ຂອງລັດຖະບານເຢຍລະມັນ ປະຈຳລາວ ຢືນຢັນວ່າ ການ ຊ່ວຍເຫຼືອລັດຖະບານລາວ ເພື່ອຕຽມຄວາມພ້ອມ ໃນການນຳສະເໜີ UNESCO ເພື່ອໃຫ້ຮັບຮອງເອົາເຂດພູຫີນໜາມໜໍ່ ໃຫ້ເປັນມໍລະດົກໂລກ ທາງທຳມະຊາດນັ້ນ ໄດ້ດຳເນີນການໃນ 3 ດ້ານ ເພື່ອໃຫ້ມາດຕະຖານ ທີ່ UNESCO ກຳໜົດ ກໍຄື ແຜນການດ້ານການຄຸ້ມຄອງ ແຜນງານດ້ານເທັກນິກ ແລະການບໍລິຫານພາຍໃນ ກົມມໍລະດົກຂອງທາງການລາວ ຊຶ່ງການດຳເນີນງານໄດ້ຄືບໜ້າແລະຈະແລ້ວເສັດ ພາຍໃນທ້າຍປີ 2018 ຢ່າງແນ່ນອນ ທັງນີ້ ປ່າສະຫງວນແຫ່ງຊາດ ພູຫີນໜາມໜໍ່ ເປັນເຂດທີ່ມີທຳມະຊາດສວຍງາມ ປົກຫຸ້ມດ້ວຍປ່າໄມ້ຢ່າງໜາແໜ້ນ ມີເນື້ອທີ່ ກວ້າງກວ່າ 82,000 ເຮັກຕ້າ ເປັນທີ່ຢູ່ຂອງຊ້າງປ່າ ຫຼາຍຮ້ອຍໂຕແລະສັດປ່າ ຫາຍາກຫຼາຍຊະນິດ ປັດຈຸບັນນີ້ ລາວ ມີກໍລະດົກໂລກ 2 ແຫ່ງ ກໍຄື ເມືອງຫຼວງພະບາງ ແລະປະສາດວັດພູ ແຂວງຈຳປາສັກ ສ່ວນສຽງແຄນລາວນັ້ນ UNESCO ກໍໄດ້ຮັບຮອງເປັນມໍລະດົກໂລກ ທີ່ຈັບຕ້ອງບໍ່ໄດ້ດ້ານສຽງເພງຂອງມະນຸດຊາດ ແລະໄດ້ມອບໃບປະກາດໃຫ້ທາງລາວ ເມື່ອເດືອນມີນາ 2018 ທີ່ນະຄອນປາຣີ ສ່ວນລຳວົງລາວແລະລາຍນາກຂອງສິ້ນໄໝ ລາວນັ້ນ ທາງການລາວຄາດຫວັງວ່າ UNESCO ຈະຮັບຮອງເອົາໃຫ້ເປັນມໍລະດົກ ໂລກທາງວັດທະນະທຳ - ນາມມະທຳ ພາຍໃນປີ 2019 ດ້ວຍເຊັ່ນກັນ